Kauan sitten

”Kauan sitten” on Toivo Kärjen säveltämä ja Juha Vainion sanoittama ja esittämä suomalainen kappale. Vainio levytti kappaleen kahteen kertaan, ensin vuonna 1971 ja uudestaan vuonna 1990 . Vuoden 1971 versio julkaistiin singlenäLegendan laulut s. 77 ja vuoden 1990 versio albumilla Viiskymppisen viisut.Legendan laulut s. 101 Kauan sitten oli Ilkka Vainion, Juha Vainion pojan, mukaan Juha Vainiolle erityisen tärkeä, minkä takia hän levytti sen useammin kuin kerran.Legendan laulut s. 50

Vuoden 1971 version sovitti Toivo Kärki, ja singlen b-puolella oli kappale ”Viimeinen juna”, joka on slaavilaistyylinen foksi. Se oli myös Kärjen säveltämä ja Vainion sanoittama. Vuoden 1990 versio on Jaakko Salon sovittama, ja siinä on mukana Hyvän Tuulen Laulajat -kuoro,Legendan laulut s. 87 joka oli aiemminkin tehnyt yhteistyötä Vainion kanssa. Kuoro oli mukana juuri Vainion tahdosta.Legendan laulut s. 64 1990 versio levytettiin kahdessa osassa: ensin lokakuussa levytettiin Vainion laulu ja taustamusiikki. Vainio kuitenkin kuoli 29. lokakuuta 1990, ja Hyvän Tuulen Laulajat kävivät äänittämässä taustalaulunsa pari päivää myöhemmin 1. marraskuuta.  

Kappaleen on levyttänyt myös muun muassa Arja Havakka levyllä Muistot ei kuole koskaan ja Vesa-Matti Loiri, jonka versio on hänen vuonna 2003 julkaistulla albumillaan Ystävän laulut.

 Muusikot 
 Vuoden 1971 versio 

 Juha Vainio – laulu
 Aarno Raninen – kapellimestari, haitari, taustalaulu
 Juhani Aaltonen – huilu (todennäköisesti)
 Rauno Lehtinen – viulu, taustalaulu
 Erkki Seppä – basso
 Erkki Valaste – rummut

 Vuoden 1990 versio 

 Juha Vainio – laulu
 Hyvän Tuulen Laulajat, joht. Kalevi Ukkola – taustalaulu
 Jaakko Salo – kapellimestari, haitari
 Jari Lappalainen – viulu, mandoliini
 Janne Louhivuori – kitara
 Heikki ”Häkä” Virtanen – basso
 Tapani ”Nappi” Ikonen – rummut

 Lähteet 
 Kirjallisuuslähteet 

 Viitteet 

Luokka:Vuoden 1971 kappaleet
Luokka:Vuoden 1990 kappaleet
Luokka:Suomalaiset iskelmät
Luokka:Juha Vainion sanoittamat kappaleet
Luokka:Toivo Kärjen säveltämät kappaleet
Luokka:Juha Vainion kappaleet